Selandia

Selandia (danese: Sjælland) es le insula le plus grande de Danmark (7.031 km2, 2,319 milliones de habitantes (2020)). 

Le insula Selandia es strategicamente placiate inter Storebælt (le Grande Belt inter le insula danese Fionia)  verso west e Øresund (le stricto inter Danmark e Svedia) verso est. Le capital danese, Copenhagen, es situate sur Selandia. Altere grande urbes es Roskilde, Hillerød, Køge, Kalundborg, Slagelse e Næstved. Quatro quintos del population de Selandia habita in le region capital que comprehende Copenhagen in le est e le area inter Roskilde e Køge.

Duo fiordes, Isefjord e Roskilde Fjord, se seca del nord a in Selandia.

Nomine
Le nomine Sjælland veni del ancian danese sial ("phoca" o "sulco") e le suffico -and/-und ("ric de...") e assi o es le area ric de incisiones e fiordes (como le Fiord de Roskilde) o "le fiord ric de phocas".

Mythologia
Secundo le mythologia nordic, Selandia esseva create per le dea Gefjun. Quando Odin habitava in Odense, le urbe principal sur le insula danese Fionia, ille expediva Gefjun pro cercar plus de terra. Illa iva a rege Gylfe in Svedia, qui la promitteva tante terra que illa poteva arar durante un die. Illa transformava su quatro proprie filios in boves, e assi illa arava Selandia del terra svedese e creava assi le laco Mälaren. Illa traheva le pecia de terra a in le mar e lo placiava al est de Fionia. Vidite sur un mappa, il sembla plus probabile que le laco svedese esserea Vänern.

Categoria:Danmark